Na temelju članka 17. stavka 1. Zakona o sustavu civilne zaštite (Narodne novine 82/15 i 118/18 ) i članka 30. Statuta općine Vladislavci („Službeni glasnik“ Općine Vladislavci br. 3/13, 3/17 i 2/18) Općinsko vijeće općine Vladislavci na svojoj 20. sjednici održanoj dana 17. prosinca 2019. godine, donosi

**Analizu stanja sustava civilne zaštite**

**na području Općine Vladislavci za 2019. godinu**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Reagiranje operativnih snaga sustava civilne zaštite nastavlja se na djelovanje žurnih službi i redovnih snaga jedinica lokalne i područne (regionalne) samouprave kada one svojim sposobnostima nisu u mogućnosti spriječiti nastanak i/ili razvoj velike nesreće i katastrofe.

Predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

– u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine

– donosi procjenu rizika od velikih nesreća

– donosi odluku o određivanju pravnih osoba od interesa za sustav civilne zaštite

– donosi odluku o osnivanju postrojbi civilne zaštite

– osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Izvršno tijelo jedinice lokalne samouprave izvršava sljedeće zadaće:

– donosi plan djelovanja civilne zaštite

– donosi plan vježbi civilne zaštite

– priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite

– kod donošenja godišnjeg plana nabave u plan uključuje materijalna sredstva i opremu snaga civilne zaštite

– donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite

– odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite

– izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika i plan djelovanja civilne zaštite

– osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša

– osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika

– osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite

– uspostavlja vođenje evidencije stradalih osoba u velikim nesrećama i katastrofama. Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite.

Izvršno tijelo jedinice područne (regionalne) samouprave, pored navedenih poslova donosi vanjski plan zaštite i spašavanja u slučaju nesreća koje uključuju opasne tvari, u roku od godine dana od dana primitka odluke Državne uprave o obvezi izrade vanjskog plana za postrojenje ili industrijsku zonu.

1. **STANJE SUSTAVA CIVILNE ZAŠTITE**

U 2019.g. poduzeto je sljedeće:

* Donesen je Plan vježbi civilne zaštite
* Donesen je Plan operativne provedbe programa aktivnosti u provedbi posebnih mjera zaštite od požara u 2019. godini
1. **CIVILNA ZAŠTITA: (stožer zaštite i spašavanja, tim CZ opće namjene)**

Održana je jedna sjednica stožera zaštite i spašavanja na kojima se raspravljalo o stanju sustava civilne zaštite na području općine.

* 1. **Postrojba civilne zaštite opće namjene**

Postrojba Civilne zaštite opće namjene osnovana je još 2012. godine, analizom Odluke o osnivanju utvrđeno je da više trećine članova postrojbe civilne zaštite opće namjene odselilo s područja Općine Vladislavci.

U 2020. godini predlaže se izvršiti ažuriranje i donošenje nove odluke o postrojbi civilne zaštite opće namjene.

* 1. **Povjerenici civilne zaštite**

Predviđeni su povjerenici civilne zaštite za sva tri naselja na području Općine Vladislavci. Odluka o imenovanju povjerenika civilne zaštite donijeta je u 2017. godini.

1. **PREVENTIVA**

Donesena je Procjena rizika od velikih nesreća za područje Općine Vladislavci i Plan djelovanja civilne zaštite.

1. **VATROGASTVO**

Za redovnu djelatnost DVD-a na području Općine Vladislavci (DVD Vladislavci, DVD Hrastin, te VZ Osijek), sukladno članku 45. Zakona o vatrogastvu, u proračunu za 2019. godinu ostvarena su sredstva u iznosu od 179.000,00 kn.

**ZAKLJUČAK**

Temeljem analize sustava civilne zaštite može se zaključiti da je Općina Vladislavci donijela sve akte, procjene i planove sukladno odredbama Zakona o sustavu civilne zaštite.

U 2020. godini potrebno je ažurirati i ljudstvom popuniti postrojbu civilne zaštite opće namjene Općine Vladislavci, postrojbu educirati te opremiti propisanom opremom, te kroz proračun osigurati potrebna financijska sredstva za realizaciju navedenih zadaća.

KLASA:810-03/19-01/03

URBROJ: 2158/07-18-01-02

Vladislavci, 17. prosinca 2019.

Predsjednik

Općinskog vijeća

Krunoslav Morović

IZVOD IZ REALIZACIJE PRORAČUNA OPĆINE VLADISLAVCI

o visini planiranih i ostvarenih sredstava

za organizaciju i razvoj sustava civilne zaštite u 2019. godini

|  |  |  |
| --- | --- | --- |
| NAZIV POZICIJE | PLANIRANO | OSTVARENO |
| Djelovanje dobrovoljnih vatrogasnih društava | 195.500,00 | 179.000,00 |
| Poboljšanje prostornih uvjeta za rad DVD-a | 5.000,00 | 5.000,00 |
| Sufinanciranje rada JPVP Čepin – decentralizirana sredstva | 35.000,00 | 11.735,52 |
| Redovan rad Hrvatskog crvenog križa | 24.605,00 | 24.605,00 |
| Sredstva za potrebe civilne zaštite | 2.000,00 | 0,00 |
| **UKUPNO:** | **262.105,00** | **220.340,52** |



**REPUBLIKA HRVATSKA**

|  |
| --- |
| **OSJEČKO BARANJSKA ŽUPANIJA** |
| **OPĆINA VLADISLAVCI** |
| **OPĆINSKI NAČELNIK** |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18) Općinski načelnik Općine Vladislavci dana 2. prosinca 2019. godine, donosi

**ZAKLJUČAK**

**I.**

Utvrđuje se prijedlog Analize stanja sustava civilne zaštite na području Općine Vladislavci za 2019. godinu.

**II.**

Prijedlog Analize stanja sustava civilne zaštite iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Analize stanja iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 810-03/19-01/03

URBROJ: 2158/07-02-19-01

Vladislavci, 2. prosinca 2019.

**Općinski načelnik**

Marjan Tomas